กองทุนรวมไทย ไม่แพ้ชาติใดในโลก
เห็นแล้วปลื้มใจแทนนักลงทุนในกองทุนรวมจริงๆ เพราะมีงานวิจัยพบว่า กองทุนรวมของไทยสร้าง “ประสบการณ์” ที่ดีให้กับนักลงทุน เรียกว่า “ไม่แพ้ชาติใดในโลก” จริงๆ
19 พ.ค. 2556

เห็นแล้วปลื้มใจแทนนักลงทุนในกองทุนรวมจริงๆ เพราะมีงานวิจัยพบว่า กองทุนรวมของไทยสร้าง “ประสบการณ์” ที่ดีให้กับนักลงทุน เรียกว่า “ไม่แพ้ชาติใดในโลก” จริงๆ 
เพราะเป็นการเปรียบเทียบกับ “ประสบการณ์” ของนักลงทุนกองทุนรวมอีก 23 ประเทศ ทั้งในทวีปอเมริกา ยุโรป เอเชียและแอฟริกา แต่งานนี้ไม่มีประเทศลักแซมเบิร์ก ที่เป็นประเทศยอดฮิตที่กองทุนต่างประเทศนิยมไปจดทะเบียน
งานวิจัยที่ว่านี้ คือ การวิจัยประสบการณ์ในการลงทุนของนักลงทุนที่มีต่อกองทุนรวมทั่วโลก โดย บริษัท มอร์นิ่งสตาร์(ผู้ให้บริการข้อมูลและการวิเคราะห์เกี่ยวกับการลงทุนประเภทต่างๆ ทั่วโลก) 
ในการวิจัยแบ่งเกรดคะแนนออกเป็น 12 ระดับ มากที่สุดคือ A และ น้อยที่สุด คือ F 
แม้ว่า ประเทศไทยจะได้ “คะแนนรวม” แค่ B 
แต่เมื่อไปเปรียบเทียบกับประเทศอื่นๆ ก็ต้องบอกว่า“สุดยอด” เพราะอยู่ในลำดับ 3 โดยเป็นรองแค่เพียง 2 ประเทศ คือ สหรัฐอเมริกา (อันดับ 1 ได้คะแนน A) และเกาหลีใต้(อันดับ 2 ได้คะแนน B+) 
งานวิจัยนี้จะสำรวจใน 4 หัวข้อ คือ 1.กฎเกณฑ์การกำกับดูแลและภาษี 2.การเปิดเผยข้อมูล 3.ค่าธรรมเนียมและค่าใช้จ่าย 4.การซื้อขายและบทบาทของสื่อ
แล้วอะไรที่ทำให้กองทุนรวมไทยได้คะแนนดีขนาดนี้